stanford-oval/wikipedia huggingface dataset:
Gregory Bateson
Batesonin ajattelusta

Oppimisessa on tasoja, jotka muodostavat metatasoja
Systeemeistä:
systeemin ympäristön (kontekstin) oleellisuus systeemille. Ei voi järkevästi tarkastella mitään systeemiä, asiaa, tarkastelematta samalla sen ympäristöä.
Kokonaisuus on aina metasuhteessa osiinsa (vrt. itseorganisoituminen)
Ylemmän tason muutos ei ole selitettävissä alemman tason osilla
Kartta ei ole maasto ja luku ei ole määrä (vrt. mallintaminen)
Tieteestä:
”Selittäminen” on datan sovittamista tieteen ja filosofian perusteisiin, mutta tieteen lopullinen tavoite on perustavanlaatuisen tiedon lisääminen
Eteenpäin meno tieteellisessä ajattelussa tulee löysän ja tiukan ajattelun yhdistelmästä ja tämä yhdistelmä on tieteen mitä tärkein väline
Loogisten tyyppien teorian (Theory of Logical Types) oleellisuus (Whitehead & Russell: Principia Mathematica): osia ja niistä muodostuvaa kokonaisuutta ja sen ominaisuuksia ei tule sekoittaa (metatasot))
Etnografiassa voidaan tarvita kirjoitetun tekstin lisäksi visuaalisia menetelmiä
Psykologia ja antropologia: Ihmisen käyttäytymisen kumulatiivinen vuorovaikutus on altis muokkaukselle, uudelleen säätelylle ja estämiselle. Ihminen voi siis kontrolloida käyttäytymistään ja ihmisestä tulee pitkälti ympäristönsä tuote
Epistemologia:
Tieto on ero, joka saa eron aikaiseksi (... jolla on merkitystä) (”information is a difference that makes a difference”)
Ei ole tulkintaa ilman struktuuria
Informaation yksikkö on ero (jolla on merkitystä systeemilleen)
Ekologia:
Ihminen on osa suurempaa systeemiä, eikä osa voi koskaan kontrolloida kokonaisuutta.
Eloonjäännin yksikkö on organismi ja ympäristö. Olemme oppimassa kantapään kautta, että eliö, joka tuhoaa ympäristönsä, tuhoaa itsensä.
Vuorovaikutus ja kommunikaatio
Kommunikaatiota tapahtuu yksilöiden sisällä ja välillä
Vuorovaikutusprosessin kehämäisyys
Loogisen tyypittymisen teoria (Bertrand Russell ja Norman Whitehead) keskeinen avain
Kommunikatiivinen kehys
Kaksoissidos-hypoteesi (doublebind)
Skitsofrenia on yksilön mielessä esiintyvä viestien tulkintajärjestelmän häiriö
Myös tietynlainen kommunikatiivin
Kontrolli
Haasteena perinteiselle näkemykselle, kontrolli ei Batesonin teorian valossa ole joko yksilön sisällä tai ulkona → Kyse on yksilön ja ympäristön suhteesta, ei siis pelkkä yksilöllinen piirre ‘
Sisäinen kontrolli ei sulje pois ulkoista eikä ulkoinen sisäistä
Oppimisen tasot Gregory Batesonin mukaan

Gregory Bateson jakoi oppimisen neljään tasoon:
Nolla-oppiminen on kaikkea sitä, mikä ei johdu yrityksen ja erehdyksen korjaavasta vaikutuksesta, esimerkkinä refleksi. Tietty ulkoinen ärsyke aiheuttaa aina saman vasteen: jalka heilahtaa, kun polven alle lyödään kevyesti. Vaste on yksi ja muuttumaton. Perimään liittyvä käyttäytyminen, vaistot ovat nollatason oppimista.
Ensimmäisen tason oppiminen tarkoittaa vasteen erityisyyden muutosta korjaamalla valintavirhe joukosta valintoja. Yhden vasteen sijasta on useampia, joista lisätiedolla valitaan tilanteeseen parhaiten sopiva. Vaste valitaan joukosta mahdollisuuksia. Oppiminen.
Toisen tason oppiminen tarkoittaa muutosta ykköstason oppimisen prosessissa: korjaavaa muutosta niiden vaihtoehtojen joukossa, joista valinta tehdään. Vasteiden valintaprosessi muuttuu, muodostuu siis vasteiden joukkojen joukko. Toisen tason oppiminen perustuu lapsuuteen ja on alitajuista ja säilyy todennäköisesti koko aikuisiän. Alitajuisuuden takia 2. tason oppimista on vaikea muuttaa. Oppimisen oppiminen.
Kolmannen tason oppiminen tarkoittaa muutosta 2. tason oppimisprosessissa: korjaavaa muutosta niiden vaihtoehtojen joukkojen joukossa, joista valinta tehdään. Muutetaan siis vastejoukkojen valinnan prosessia, luodaan joukkojen joukkoja. Kolmostason oppiminen on harvinaista, ja se muuttaa ihmisen toimintaa perustavanlaatuisesti. Se on havaittavissa joskus psykoterapiassa, uskonnollisessa herätyksessä ja tapauksissa, joissa olemus järjestyy merkittävältä osin uudelleen, esimerkiksi valaistumisessa. Zen-buddhismi, itämainen mystiikka ja jotkut psykiatrit arvioivat, että nämä tapaukset ovat täysin kielen tavoittamattomissa. Oppimisen oppimisen oppiminen.
Neljännen tason oppiminen tarkoittaa muutosta kolmostason oppimisen prosesissa. Se on ihmiselle ilmeisen mahdotonta. Oppimisen oppimisen oppimisen oppiminen.
Esimerkki oppimisesta ja eloonjäännistä

Mungon ja käärmeen kaksintaistelu päättyy lähes aina mungon voittoon, ja tämä johtuu nisäkkään kehittyneempien aivojen ylivoimasta suhteessa matelijan varhaisempaa kehitysvaihetta edustaviin aivoihin eli oppimiseen. Käärme reagoi refleksimäisesti, mutta mungo oppii valehyökkäyksien kautta käärmeen iskun kokonaismallin. Kokonaismallin perusteella mungo osaa lopulta iskeä valehyökkäyksensä oikealla tavalla, kun se näkee ennakoivista merkeistä, milloin käärmeen isku valehyökkäykseen lähtee liikkeelle.
Vastaava periaate toimii miekkailussa, nyrkkeilyssä ja niin edelleen. Ennakointiin, mallintamiseen, oppimiseen ja mallien tunnistamiseen perustuvalla toiminnalla voitetaan ratkaisevia sekunnin osia. Kun käärme vasta reagoi valehyökkäykseen, mungolla on vastaus sen reaktioon valmiina. Käärme ei millään ehdi reagoida mungon varsinaiseen hyökkäykseen, koska se on vasta reagoimassa varsinaista hyökkäystä edeltävään valehyökkäykseen.
Mungo hallitsee aikaa (tulevaisuutta), kun käärme toimii vain nykyhetkessä. Mungolla on kaksi vaihtoehtoa, valinnan mahdollisuus: ensin valehyökkäys, jota se on käyttänyt käärmeen iskun mallintamiseen, ja toiseksi varsinainen hyökkäys, joka perustuu käärmeen iskun ymmärtämiseen, oppimiseen. Ensimmäisen tason oppiminen eli useampi vaihtoehto on siis potentiaalisesti ylivoimaista nollaoppimiseen eli refleksiin, yhteen ainoaan vaihtoehtoon, nähden.
Vuorovaikutus ja kommunikaatio

Batesonin relationismi keskittyy eritoten vuorovaikutusprosessien kehämäisen etenemisen kuvaamiseen sekä vuorovaikutuksen tarkasteluun kommunikaatiokäsitteiden avulla. Olennaista on, että prosessia kuvatessa päästään myös kuvaamaan suhdetta. Vuorovaikutusprosessien olennaisuuden Bateson huomasi tutkiessaan Iatmul-yhteisöjä. Reaktiot erilaisissa tilanteissa synnyttävät aina uusia reaktioita ja muodostavat reaktioiden ketjuja. Tärkeää on Batesonin mukaan havaita myös reagointi reaktioihin. Erityinen kiinnostus hänellä oli metaviesteissä, jotka Batesonin mukaan määrittivät viestivien osapuolten suhdetta. Hän katsoi eritoten non-verbaalin viestinnän, kuten eleiden ja ilmeiden ilmentävän suhteita. Kommunikatiivinen kehys on yksi Batesonin vuorovaikutusta kuvaavista käsitteistä. Sen keskeinen ajatus on se, että kaikki viestit tulkitaan jonkun kehyksen avulla. Esimerkiksi kiusoittelu voidaan kehyksestä riippuen tulkita positiivisena tai negatiivisena asiana.
Tunnetuimmat teokset

Naven (1936) Käsitteli Uuden-Guinean latmul-kulttuuria, joka oli useiden vuosien aikana kerättyyn kenttä-aineistoon perustuva tutkimus.
Balinese Character (1942) Yhdessä vaimonsa Margaret Meadin kanssa julkaistu tutkimus, joka on analyysi balilaisesta kulttuurista ja kansanluonteesta.
Communication. The Social Matrix of Psychiatry (1951) Psykiatri Jurgen Rueschim johdolla aloitettu tutkimusprojekti, jonka yrityksenä oli rakentaa kokonaisvaltainen, kommunikaatio- ja informaatioteoreettiseen ajatteluun perustuva viitekehys psykiatrian ja psykoterapian tutkimukselle.
Steps to an Ecology of Mind (1972) Kokoomateos, johon on koottu Batesonin siihenastisen uran tärkeimmät artikkelit.
Mind and Nature (1979) Esitteli mielen ekologiaa, jonka on luonnehdittu olevan Batesonin yritys rakentaa epistemologia, joka olisi samalla tieteellistä tutkimusta palveleva maailmankuva.
Angels Fear. An Investigation into the Meaning and Nature of the Sacred (1987) Batesonin tytär kokosi julkaisun postuumisti, jossa Bateson käy läpi mielen ekologian lähtökohtia ja vie eteenpäin aiempia pohdintojaan.
Aiheesta muualla

Wikimedia Commonsissa on kuvia tai muita tiedostoja aiheesta .
Batesonista ja hänen tuotannostaan englanniksi (Arkistoitu – Internet Archive)
Paljon materiaalia englanniksi ja venäjäksi, myös kuvia
Kommentteja Batesonin kirjaan Steps to an Ecology of Mind
Hakamies

Hakamies on suomalainen sukunimi, joka on seuraavilla henkilöillä:
Erkki Hakamies (vuoteen 1926 Hackman, 1913–1998), yritysjohtaja, kauppaneuvos, Reinon veli
Helena Edgren (o.s. Hakamies, 1954–2014), keskiajan taiteen tutkija
Kaarlo Hakamies (s. 1976), juristi, korkeimman oikeuden oikeusneuvos
Pekka Hakamies (s. 1953), folkloristiikan emeritusprofessori
Reino Hakamies (vuoteen 1928 Hackman, 1917–1971), suomentaja, Erkin veli.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Goon (yhtye)

| Goon> Tiedot |
| --- | --- |
Toiminnassa:  2001–
Tyylilaji:  ska
Kotipaikka:  Kotka, Suomi
Laulukieli:  suomi
Jäsenet:  Juho Jantunen, laulu, kitara, trumpetti   Tatu Ljokkoi, basso   Jussi Hartonen, kitara, laulu   Hank Hendersson, rummut   Matti Vuolahti, pasuuna   Vesa Rahkama, trumpetti   Lasse Kuismanen, mandoliini  
Levy-yhtiö:  Karhulan Viihdeteollisuus  
Aiheesta muualla
www.goon.fi
Infobox OKNimi-testi OK: 
Goon on Kotkassa vuonna 2001 perustettu ska-yhtye.
Orkesteri julkaisi vuosina 2001-2006 seitsemän omakustanne EP:tä/singleä, ennen kuin se sai levytyssopimuksen Break A Leg Entertainmentin kanssa. Goon on julkaissut viisi pitkäsoittoa eri levy-yhtiöille ja ollut mukana useilla kokoelmilla.
Yhtye on konsertoinut laajasti ympäri Suomea, sekä Venäjällä, Virossa, Latviassa ja Liettuassa. Goon laulaa suomeksi ja sen musiikkia voisi luonnehtia moderniksi ska-rockiksi, johon yhdistyy vaikutteita niin reggaesta, punkista, kuin suomirockistakin.
Vuonna 2011 bändistä julkaistiin 10-vuotisdokumenttielokuva "Liekki - dokkari bändistä nimeltä Goon". Jussi Rautaniemen ohjaama 43-minuuttinen dokumentti seuraa yhtyeen uraa alusta vuoteen 2011 ja se julkaistiin omakustannekokoelmalla "Kymmenen vuotta jotaa omituista rytmimusiikkii" yhdessä kokoelmalevyn, musiikkivideoiden ja livetaltioinnin kanssa. Dokumenttielokuvaa on esitetty mm. Joensuun Rokumentti-elokuvafestivaaleilla marraskuussa 2011.
Bändi jäi vuonna 2015 määrittelemättömän mittaiselle tauolle.
Vuonna 2021 Goon aktivoitui 20-vuotisjuhlien kunniaksi , julkaisi viidennen studioalbumin Valtatie 7 , 20-vuotisdokumenttielokuvan Jussi Rautaniemen ohjaamana  ja esiintyi kolmella keikalla, kahdesti Helsingin Bar Loosessa ja kerran Karhulan Sam's Pubissa. Keikkojen jälkeen marraskuussa 2021 bändi jäi taas toistaiseksi tauolle.
Jäsenet

Juho Jantunen – laulu, kitara, trumpetti (2001–)
Tatu Ljokkoi – basso, laulu (2001–)
Jussi Hartonen – kitara, huuliharppu, laulu (2001–)
Hank Hendersson (Henrikki Haavisto) – rummut, laulu (2001–)
Matti Vuolahti – pasuuna, laulu (2002–)
Lasse Kuismanen – mandoliini, kitara, laulu (2008–)
Vesa Rahkama – trumpetti, laulu (2009–)
Jäsenet > Entiset jäsenet

Ville Tolvanen – koskettimet, laulu (2002–2008)
Ville Tolvanen – saksofoni (2006–2008)
Onni Asikainen – saksofoni (2001–2006)
Jasu Koski – rummut, laulu (2001)
Diskografia > Alkuvuosien omakustanteet

Goon (CDr 2001, 100kpl painos )
Police on Duty from Nine till Five (CDr 2002)
Kaikki huutaa (CDr-single 2002, Digisingle 2019, promo)
Väärällä puolella (CDr-EP 2003)
Hanna (CDr-single 2003, Digisingle 2019)
Tee työtä jolla on tarkoitus (CDr-EP 2005, Digi 2019, käsinnumeroitu 400kpl painos )
Suuri postiryöstö (CD-EP 2006, Digi 2019, 1000kpl painos )
Diskografia > Albumit

Kaikki kunnossa (CD 2007, Break A Leg Entertainment, BALE 1007)
Tehtaan varjosta (CD 2009, Break A Leg Entertainment, BALE 1010)
Goon (CD 2010, Music Mall, MM-1123)
Paikka täällä (CD & Digi 2013, omakustanne, KVT-05)
Valtatie 7 (CDr & Digi 2021, LP 2022, omakustanne, KK-05)
Diskografia > Singlet

Huudan, tanssin, riehun ja laulan (CDr 2007, promo, Break A Leg Entertainment, BALE-120 )
Taas sen täytyy muuttuu (CD 2007, Break A Leg Entertainment, BALE-123)
Kaiken ei tarvitse (CDr 2007, promo, Break A Leg Entertainment, BALE-126)
Katkera, ylpeä ja kateellinen (CDr 2007, promo, Break A Leg Entertainment, BALE-128)
Telajärvi / Hiljainen poika (CDr 2008, promo, Break A Leg Entertainment, BALE-132)
Liekki (CDr 2010, promo, Music Mall, MM-1114)
Kuka välittäisi feat. Asa (CDr 2010, promo, Music Mall, MM-1117)
Pysytään täällä (CDr 2011, Digi 2019, promo, omakustanne, KVT-01)
Kaikist paras biisi (CDr 2013, promo, omakustanne, KVT-04)
Metropolit (Digi 2021, omakustanne)
Pillifarkut (Digi 2021, omakustanne)
Maaliviiva feat. Aina (Digi 2021, omakustanne)
Diskografia > Kokoelmat

Omakustanteet 2002-2005 (Cdr 2005, omakustanne )
Kymmenen vuotta jotaa omituista rytmimusiikkii (CD+DVD 2011, omakustanne, KVT-02)
Diskografia > Musiikkivideot

Kingston (2002)
Tyhmä ihminen (2005)
Jauhokoisa (2005)
Taas sen täytyy muuttuu (2007)
Tien päällä (2007)
Kesäbiisi (2009)
Raskaat huokaukset (2010)
Kaikist paras biisi (2013)
Karibian kuu (2013)
Metropolit (2021)
Pillifarkut (2021)
Maaliviiva feat. Aina (2021)
Samasta maasta (2021)
Harmoniaa (2021)
Sivuprojektit > Gangsterikvartetti

Goonin jäsenten soittimet oli säilötty treenikämpän menetyksen jälkeen pieneen varastoon odottamaan parempia aikoja. Jäsenet pohtivat voisiko varastossa treenata, mutta se ei ollut koko seitsenhenkisen porukan voimin mahdollista. Niinpä syntyi neljän Goon-jäsenen (Juho, Tatu, Jussi & Henrikki) muodostama Gangsterikvartetti, joka julkaisi syksyllä 2019 omaa nimeään kantavan neljä kappaletta sisältävän EP:n aikuisuuteen kasvamisesta.
Aiheesta muualla

Viralliset kotisivut
Dokumentti Liekki yhtyeen vaiheista (Youtube)
Live-taltiointi Goon Helsingin Semifinlissa 29.4.2011 (Youtube)
Dokkari bändistä nimeltä Goon - 20 vuotta (Youtube)
Halmaheranmeri

Halmaheranmeren sijainti Indonesiassa.
Halmaheranmeri (indonesiaksi Laut Halmahera, engl. Halmahera Sea) on Indonesian alueella sijaitsevaan Itä-Intian saaristoon kuuluva Tyynenmeren sivumeri. Halmaheranmeri sijaitsee päiväntasaajan seudulla Molukkien saariryhmän suurimman saaren Halmaheran itäpuolella ja Uuden-Guinean länsipuolella. Meren pinta-ala on noin 95 000 km2 ja Halmaheran altaan syvyys on 2 039 metriä.
Halmaheranmereä rajaa IHO:n merialuejaottelun mukaan etelässä Seraminmeri, lännessä Halmaheran saaren ohella Molukkienmeri ja idässä Tyynimeri.
Aiheesta muualla

Wyrtki, Klaus: Physical Oceanography of the Southeast Asian waters (pdf)  1961. The University of California & Scripps Institution of Oceanography. Viitattu 16.12.2018. (englanniksi)
Arnold L. Gordon: Oceanography of the Indonesian Seas and Their Throughflow (pdf) Oceanography, 18 (4):14-27.  Dec. 2005. Viitattu 16.12.2018. (englanniksi)
Gud var min pappa men han kunde inte krama mig

| Gud var min pappa men han kunde inte krama mig |
| --- | --- |

Alkuperäisteos
Kirjailija:  Jennifer Granqvist
Kieli:  ruotsi
Kustantaja:  Kita
Julkaistu:  2023
Sivumäärä:  132
ISBN:  978-952-695-376-2
Löydä lisää kirjojaKirjallisuuden teemasivulta
Gud var min pappa men han kunde inte krama mig on Jennifer Granqvistin autofiktiivinen ja uskonnollisaiheinen runokokoelma, joka julkaistiin Turussa 2023. Kirjan kustansi Kita.
Kuvaus teoksesta > Sisältö

Gud var min pappa men han kunde inte krama mig on kokoelma Jennifer Granqvistin kirjoittamia runoja, jotka käsittelevät varsinkin kristinuskon rajoittavuutta. Jumala kuvataan etäisenä ja poissaolevana isänä. Teos on niin sanottua autofiktiota, eli se yhdistelee fiktiivistä ainesta omaelämäkerrallisuuteen. Västra Nyland kuvasi Grandqvistin kirjoitustapaa ”sensuroimattomaksi”.
Kuvaus teoksesta > Rakenne

Grandqvist hyödyntää paljon vastakohtaisuuksia ja tuo runsaasti esiin uskonnollisia kliseitä. Hänen runoissaan saatetaan leikitellä sanojen eri konnotaatioilla ja merkityksillä runojen sisälläkin.
Vastaanotto

Granqvistin esikoisteos sai yksimielisen kiittävän vastaanoton. ”Granqvist onnistuu pukemaan sanoiksi kokemuksen sisäisestä uskonnollisesta konfliktista, mikä on tärkeää [tässä] uskonnollisen ja poliittisen polarisoitumisen ajassa”, kirjoitti Hufvudstadsbladetin Jenny Jarlsdotter Wikström. Nicko Smith Västra Nylandista säesti: ”Gud var min pappa men han kunde inte krama mig -runokokoelman lukeminen tuntuu luissa ja ytimissä.” Hänen mukaansa teos toimii kokonaisuutena, koskettaa ja on vaikuttava, ajankohtainen ja esikoisteokseksi harvinaislaatuinen.
Hart's Location

| Hart's Location |
| --- | --- |
 U.S. Route 302 Hart's Locationissa.

Valtio:  Yhdysvallat
Osavaltio:  New Hampshire
Piirikunta:  Carroll
Pinta-ala:  
 – Kokonaispinta-ala:  48,65 km²
 – Josta vettä:  0,27 km² 
Väkiluku (2020):  68
 – Väestötiheys:  1,4 as./km²
 
 https://hartslocation.com 
Infobox OKVirheellinen NIMI-arvo: 
Hart's Location on kunta (town) Yhdysvalloissa New Hampshiren osavaltiossa. Sen väkiluku oli 68 vuonna 2020. Kunta sijaitsee Carrollin piirikunnassa. Hart's Location on yksi ensimmäisistä paikoista Yhdysvalloissa, joka julkaisee Yhdysvaltojen presidentinvaalien esivaalien ja varsinaisten presidentinvaalien tulokset.
Väestö

Vuonna 2020 Hart's Locationin 68 asukkaasta valkoisia oli 92,6 % ja alkuperäisasukkaita 1,5 %. Asukkaista 1,5 % kuului johonkin muuhun rotuun ja 4,4 % asukkaista asukkaista kuului kahteen tai useampaan rotuun.
Aiheesta muualla

Kuvia tai muita tiedostoja aiheesta Hart's Location Wikimedia Commonsissa
HMS Triumph (N18)

| HMS Triumph |
| --- | --- |
 HMS Triumph

Aluksen vaiheet
Rakentaja:  Vickers Armstrong, Barrow-in-Furness
Kölinlasku:  19. maaliskuuta 1937
Laskettu vesille:  16. helmikuuta 1939
Palveluskäyttöön:  2. toukokuuta 1939
Poistui palveluskäytöstä:  upotettu 14. tammikuuta 1942
Tekniset tiedot
Uppouma:  1 090 t (pinnalla) 1 575 t (sukelluksissa)
Pituus:  83,82 m
Leveys:  8,08 m
Syväys:  4,98 m
Koneteho:  2 500 bhp/1 450 shp
Nopeus:  15,2 solmua (pinnalla) 9 solmua (sukelluksissa)
Miehistöä:  59
Aseistus
Aseistus:  6 x 21" (533 mm) torpedoputkea
HMS Triumph (viirinumero N18) oli Britannian kuninkaallisen laivaston vuonna 1939 vesillelaskettu T-luokan sukellusvene, joka tuhoutui toisessa maailmansodassa 14. tammikuuta 1942.
Valmistus

Alus tilattiin 6. marraskuuta 1936 Vickers Armstrongilta Barrow-in-Furnessista, missä köli laskettiin 19. maaliskuuta 1937. Alus laskettiin vesille 16. helmikuuta 1938 ja otettiin palvelukseen 2. toukokuuta 1939.
Palvelus

Alus lähti 24. elokuuta 1939 Dundeestä partiointialueelleen Norjan etelärannikolle. Toisen maailmansodan alkaessa alus matka muuttui ensimmäiseksi sodan ajan partiomatkaksi. Alus palasi Dundeehen 8. syyskuuta. Toiselle partiomatkalleen alus lähti 23. syyskuuta Dundeesta  partiointialueelleen Norjan etelärannikolle, mistä se palasi 9. lokakuuta.
Alus siirtyi 14. lokakuuta Dundeestä Rosythiin, mistä se aloitti kolmannen partiomatkansa 22. lokakuuta Skotlannin länsirannikolla lähellä St. Kildaa. Alus palasi 12. marraskuuta Rosythiin.
Alus osui 26. joulukuuta 1939 Saksan laivaston laskemaan miinaan Pohjanmerellä. 5,49 metriä keulasta tuhoutui täysin, jolloin painerunko vaurioitui estäen sukeltamisen. Onneksi aluksen torpedot eivät räjähtäneet. Aluksen miehistön onnistui tuoda aluksensa satamaan kuninkaallisten ilmavoimien hävittäjien  ja laivaston hävittäjien suojatessa paluumatkaa. Alus siirrettiin korjattavaksi Chathamin telakalle, mistä se vapautui vasta 27. syyskuuta.
Alus siirrettiin alkuvuodesta 1941 Välimerelle, missä se upotti italialaiset kauppalaivat Marzanemin, Colomba Lofaron, Ninfean ja Monrosan. Lisäksi alus tuhosi apuvartiolaivat V136/Tugnin F. Valoroson,  V190/Friedan ja V137/Trio Frassinettin sekä pelastusalus Herculeksen. Muita sukellusveneen upottamia aluksia olivat saksalainen rahtialus Luvsee, kreikkalainen purjealukset Panagiotis ja Aghia Paraskeva. Aluksen laukaisema torpedo vaurioitti myös tankkereita Ardor ja Poseidore sekä rahtialuksia Sidamo ja Norburg.
Helmikuussa 1941 alus laski partiomatkallaan kommandoryhmän maihin Apulian rannikolla. Toukokuussa alus upotti kaksi alusta Calabrian rannikolla sekä Italian laivaston apuristeilijän RN Ramb III:n Benghazin edustalla. Kesäkuussa alus upotti Metra Matruhin edustalla torpedoimalla Italian laivaston sukellusvene R. Smg. Salpan käytyään ensin tykistötaistelua sukellusveneen kanssa. Partiomatkalla heinäkuussa alus upotti 500-tonnin rahtialuksen, jonka saattajana oli hinaaja Dante de Lutti. Triumph upotti hinaajan tykistötaistelussa.
Aluksen saamat vauriot vaativat korjausta, mikä toteutettiin Maltalla. Elokuussa aluksen palattua palvelukseen alus vaurioitti Italian laivaston risteilijä RN Bolzanoa. Syyskuussa alus upotti partiomatkalla Adrianmerellä jälleen kauppalaivan sekä vaurioitti kahta muuta tykkitulella. Kuukautta myöhemmin alus upotti kuljetusaluksen Egeanmerellä ennen paluutaan partioimaan Pohjois-Afrikan rannikolla, jossa se upotti yhden aluksen.
Alus lähti 26. joulukuuta Aleksandriasta laskeakseen maihin partion Anti Parokselle ennen partiomatkaa Egeanmerellä. Partio laskettiin maihin 30. joulukuuta, mutta alus ei noutanut sitä 9. tammikuuta 1942 kuten piti. Alus todettiin kadonneeksi 14. tammikuuta ja sen oletetaan osuneen miinaan.
Päälliköt

Aluksen päällikköinä olivat:
John Wentworth McCoy 9. helmikuuta 1938 - helmikuu 1940
John Samuel Stevens helmikuu - 14. huhtikuuta 1940
Wilfrid John Wentworth Woods 15. elokuuta 1940 - 8. marraskuuta 1941
John Symons Huddart 8. marraskuuta 1941 - 14. tammikuuta 1942
General Electric

| General Electric |
| --- | --- |

Yritysmuoto:  pörssiyhtiö
Osake:  NYSE: GE
ISIN:  US3696041033
Perustettu:  1892
Toimitusjohtaja:  H. Lawrence Culp Jr.
Avainhenkilöt:  Keith Sherin, CFO  Robert Wright, Vice Chairman, President & CEO, NBC Universal  John Rice, Vice Chairman, President and CEO, GE Infrastructure  Lloyd Trotter, Vice Chairman, President & CEO, GE Industrial  Gary M. Reiner, Senior Vice President, CIO  William Conaty, Senior Vice President, Human Resources  Pamela Daley, Senior Vice President, Corporate Business Development  Mark Little Senior Vice President, GE Global Research  Brackett Denniston, Senior Vice President & General Counsel  Michael Neal, President & CEO, GE Commercial Financial Services  Joseph Hogan, President & CEO, GE Healthcare  Ferdinando Beccalli-Falco, President & CEO, GE International  Daniel Henson, Chief Marketing Officer
Kotipaikka:   Fairfield, Connecticut, Yhdysvallat
Liikevaihto:  147,3 mrd. USD (2012)
Henkilöstö:  noin 287 000 (2010)
Kotisivu:  ge.com
Infobox OKVirheellinen NIMI-arvo: 
General Electric (GE) on yhdysvaltalainen monialayritys. Se oli 2000-luvun alkupuolella markkina-arvoltaan maailman suurimpia yhtiöitä. General Electric suunnittelee jakautumista kolmeksi erilliseksi yhtiöksi, jotka ovat GE Aviation, GE Healthcare ja GE Renewable Energy and Power.
Yhtiö oli vuoden 2012 Fortune 500 -listalla kuudennella sijalla.
Historia

General Electricin syntyi useamman yrityksen fuusiosta vuonna 1892. Näistä yksi oli Thomas Alva Edisonin aikaisemmin perustama. General Electric oli vuoden 2018 alussa ainoa alkuperäinen Dow Jones Industrial Average -indeksin yritys, joka oli edelleen indeksissä mukana. Osake poistettiin indeksistä kesäkuussa 2018.
Yhtiö oli yksi kahdeksasta suuresta tietokonevalmistajasta 1960-luvulla. Yhtiö oli mukana Multics-käyttöjärjestelmä kehityksessä ja myöhemmin kehitti General Comprehensive Operating System (aluksi GECOS, myöhemmin nimetty uudelleen GCOS) -käyttöjärjestelmän suurtietokoneille. Yhtiön tietokoneosasto GE Information Systems Group myytiin Honeywell-yhtiölle 1960-luvun lopussa.
Vuonna 1963 yhtiössä otettiin käyttöön Charles Bachmanin kehittämä verkkomallin tietokanta Integrated Data Store (IDS).
Vuonna 2014 General Electric osti Alstomin energia- ja sähkönsiirtoliiketoiminnat.
Toimialat

Yrityksellä on kuusi päätoimialaa, jotka jakautuvat edelleen tulosyksiköihin. Seuraavassa luetellaan päätoimialat, seuraavan tason tulosyksiköt ja esimerkkejä eräiden yksiköiden tuotteista.